Акустоэлектроника

Акустоэлектроника - электромагниттік өрістермен және конденсацияланған орталардағы өткізгіштік электрондар мен акустикалық толқындардың өзара әрекеттесуін зерттеуге байланысты дамыған электроника саласы, сондай-ақ осы құбылыстар негізінде жұмыс істейтін акустоэлектрондық құрылғыларды жасаумен шұғылданады. Акустоэлектроника электрониканың жеке бөлімі ретінде 20-ғасырдың 60-жылдарында кадмий сульфиді кристалында ыққан өткізгіштік электрондар мен акустикалық толқындардың күшейтілу құбылысының ашылуына байланысты қарқынды зерттеулер басталғанда пайда болды. Акустоэлектрониканың шапшаң дамуы радиоэлектрондық аппаратураға арналған радио сигналдарды өндеудің қарапайым, сенімді және өте шағын құрылғыларын жасау қажеттігінен туындады. Акустоэлектроника құрылғыларының кемегімен сигналдарды уақыт бойынша түрлендіру (сигналдарды тежеу, олардың ұзақтығын өзгерту), жиілік және фаза бойынша жиілік пен спектрді түрлендіру, фаза ығысуы, амплитуда бойынша түрлендіру (күшейту, модуляция), сондай-ақ бұдан да күрделі функционалдық түрлендірулер (интегралдау, кодалау және декодалау, сигналдар корреляциясы және т.б.) іске асырылады.Қазақ тілі терминдерінің салалық ғылыми түсіндірме сөздігі: Электроника, радиотехника және байланыс. — Алматы: «Мектеп» баспасы, 2007
ISBN 9965-36-448-6

Дереккөздер

Санат:Электроника